Document ID: 32009D0545

KOMISIJAS LĒMUMS
(2009. gada 7. jūlijs),
ar ko nosaka 69. panta 2.a punktā Padomes Regulā (EK) Nr. 1698/2005 par atbalstu lauku attīstībai minētās summas gada sadalījumu pa dalībvalstīm un groza Komisijas Lēmumu 2006/636/EK
(izziņots ar dokumenta numuru C(2009) 5307)
(2009/545/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2005. gada 20. septembra Regulu (EK) Nr. 1698/2005 par atbalstu lauku attīstībai no Eiropas Lauksaimniecības fonda lauku attīstībai (ELFLA) (1) un jo īpaši tās 69. panta 4. punktu,
tā kā:
(1)
Ņemot vērā jauno modulācijas noteikumu ieviešanu, kas noteikti Padomes 2009. gada 19. janvāra Regulā (EK) Nr. 73/2009, ar ko paredz kopējus noteikumus tiešā atbalsta shēmām saskaņā ar kopējo lauksaimniecības politiku un izveido dažas atbalsta shēmas lauksaimniekiem (2), Komisijas Lēmumu 2006/410/EK (3) aizstāja ar Komisijas 2009. gada 11. maija Lēmumu 2009/379/EK, ar ko nosaka summas, kuras saskaņā ar Padomes Regulu (EK) Nr. 1782/2003, (EK) Nr. 378/2007, (EK) Nr. 479/2008 un (EK) Nr. 73/2009 piešķir ELFLA, un summas ELGF izmaksu finansēšanai (4).
(2)
Ņemot vērā saistību apropriāciju kopējās summas palielināšanos par EUR 600 miljoniem un EUR 420 miljoniem attiecīgi par 2009. un 2010. gadu, kā tika nolemts saistībā ar vienošanos par Eiropas Ekonomikas atveseļošanas plānu (EEAP), ar Padomes Lēmumu 2009/434/EK (5) tika grozīts Padomes Lēmums 2006/493/EK (6). Lai nodrošinātu saskanību, šo summu sadalījums dalībvalstīm jāveic, ievērojot spēkā esošos sadalīšanas kritērijus.
(3)
Pēc Lēmuma 2009/379/EK un Lēmuma 2009/434/EK pieņemšanas ir jāpielāgo summas, kuras piešķir ELFLA, un jāpieskaita tās Kopienas atbalsta lauku attīstībai gada sadalījuma summām.
(4)
Tādēļ jāgroza Komisijas 2006. gada 12. septembra Lēmums 2006/636/EK, ar ko nosaka Kopienas atbalsta lauku attīstībai apjoma sadalījumu dalībvalstīm pa gadiem laikposmā no 2007. gada 1. janvāra līdz 2013. gada 31. decembrim (7),
IR PIEŅĒMUSI ŠO LĒMUMU.
1. pants
Regulas (EK) Nr. 1698/2005 69. panta 2.a punktā minētā summa sadalījumā pa gadiem un dalībvalstīm norādīta šā lēmuma I pielikumā.
2. pants
Lēmuma 2006/636/EK pielikumu aizstāj ar šā lēmuma II pielikuma tekstu.
3. pants
Šis lēmums ir spēkā no 2009. finanšu gada.
4. pants
Šis lēmums ir adresēts dalībvalstīm.
Briselē, 2009. gada 7. jūlijā

Labels: 4
19
10
6
15